અમદાવાદ: વિધાનસભા ચૂંટણીમાં ૧પ૦ પ્લસના ટાર્ગેટ સાથે મુખ્યપ્રધાન વિજય રૂપાણી આજે ગૌરવ મહાસંપર્ક યાત્રાના બીજા દિવસે શહેરના કોટ વિસ્તાર ખાડિયા-જમાલપુરના નાગરિકોને મળ્યા હતા અને વડા પ્રધાન નરેન્દ્ર મોદીના પત્ર સાથે સરકારની વિકાસ ગાથાની પત્રિકા સાથે નાગરિકોને ભાજપને વોટ આપવા અપીલ કરી હતી. આજે સવારે ખાડિયા વિસ્તારમાં આવેલા રણછોડરાયજીના મંદિરે આરતી કર્યા બાદ તેમણેે ડોર ટુ ડોર જનસંપર્ક અભિયાનનો બીજા દિવસનો પ્રારંભ કર્યો હતો.